Collie

***Collie*** membentuk suatu jenis distingtif bagi anjing gembala, yang termasuk banyak baka tempatan berkaitan dan baka terpiawai. Jenis ini berasal dari Scotland dan England Utara. *Collie* ialah anjing bersaiz sederhana dan bertubuh agak ringan dengan muncung runcing. Banyak jenis mempunyai warna putih distingtif di atas bahu. *Collie* adalah sangat giat dan tangkas dan kebanyakan jenis *collie* mempunyai naluri penggembalaan sangat kuat. Baka *collie* telah tersebar melalui banyak bahagian dunia (terutamanya Amerika Utara dan Australia) dan telah menjadi pelbagai kepada banyak keragaman, kadang-kadang kacuk dengan jenis anjing lain.

Sesetengah baka *collie* kekal sebagai anjing pekerja untuk penggembalaan lembu, biri-biri, dan haiwan ternakan lain, sementara yang lain dibela sebagai haiwan peliharaan, anjing pertunjukan, atau untuk sukan anjing, yang dalamnya ia mempamerkan ketangkasan, stamina, dan kebolehlatihan hebat. Walaupun American Kennel Club mempunyai baka dipanggil "*collie*", sebenarnya anjing *collie* ialah jenis anjing gembala distingtif yang termasuk banyak baka tempatan berkaitan dan baka formal. Biasanya terdapat perbezaan utama antara anjing pertunjukan dengan anjing yang dibiakbakakan untuk ujian penggembalaan atau sukan anjing: Yang dibiakbakakan untuk ujian penggembalaan atau sukan anjing biasanya mempamerkan ketangkasan, stamina, dan kebolehlatihan hebat, dan yang paling penting kecerdasan.

Penggunaan lazim bagi nama tidak terubah suai "*collie*" di sesetengah kawasan adalah terbatas sebahagian besarnya kepada baka tertentu – nama itu memaksudkan ''collie'' kasar secara lalai di banyak bahagian di Amerika Syarikat, dan ''collie'' sempadan secara lalai di banyak bahagian luar bandar di Great Britain. Banyak jenis anjing *collie* sebenarnya tidak menyertakan "*collie*" dalam nama – contohnya anjing gembala Wales.

## Nama
Asal usul tepat bagi nama *collie* adalah tidak pasti; perkataan ini mungkin diterbitkan daripada perkataan bahasa Scots untuk 'arang batu', iaitu *coal*. Sebagai alternatif, perkataan ini mungkin berasal daripada perkataan berkaitan, *coolly*, yang merujuk biri-biri gunung bermuka hitam dari Scotland. Nama *collie* biasanya merujuk anjing asal Scotland yang telah tersebar ke banyak bahagian lain di dunia, kerap dipanggil anjing gembala di tempat lain. Iris Combe, dalam buku beliau, "*Border Collies*", menyebut bahawa dalam bahasa Gaelik kuno, "*collie*" ialah istilah luar bandar untuk apa-apa yang berguna — "anjing *collie*" ialah anjing berguna.

## Perihal

### Penampilan
*Collie* pada umumnya ialah anjing bersaiz sederhana yang kira-kira seberat  dan bertulang ringan hingga sederhana. Jenis gembala lembu adalah lebih gempal daripada jenis gembala biri-biri. Bulunya mungkin pendek, atau panjang, dan ekornya mungkin licin, berjumbai, atau lebat. Pada tahun 1800-an, anjing yang sekali-sekala berekor kontot secara semula jadi muncul. Ekornya dapat diangkat rendah-rendah dengan pusaran ke atas, atau mungkin diangkat dengan lebih tinggi tetapi tidak sesekali ke atas belakang. Setiap baka dapat berbeza-beza dari segi pewarnaan, dengan warna asas biasa yang merupakan hitam, hitam dan sawo matang, merah, merah dan sawo matang, putih dengan kepala berwarna dengannya tanpa pewarnaan tubuh lain seperti sabel, hitam dan sawo matang, *merle* biru, sabel *merle* sabel. Ia kerap mempunyai warna putih bersama-sama dengan warna utama, yang biasanya di bawah perut dan dada, di atas bahu, dan pada bahagian muka dan tungkai, tetapi kadang-kadang meninggalkan hanya kepala berwarna – atau warna putih mungkin tidak hadir (luar biasa) atau terbatas pada dada dan jari kaki (seperti yang pada ''kelpie'' Australia). Pewarnaan *[[merle (warna bulu pada anjing)|merle]]* mungkin juga hadir di atas mana-mana gabungan warna lain, walaupun pada jenis baka tempatan. Corak paling meluas termasuk sabel, hitam dan putih, hitam dan sawo matang, dan triwarna (hitam-dan-sawo-matang dan putih).

### Perangai
*Collie* berbeza-beza dari segi kebolehlatihan daripada "purata" kepada sangat patuh. *Collie* sempadan ialah baka yang paling memerlukan "pekerjaan" untuk merangsang otaknya, supaya tidak menjadi resah dan hiper, sementara banyak baka *collie* lain sepadan dengan gaya hidup keluarga aktif (walaupun semua jenis *collie* masih memerlukan sedikit rangsangan mental). Baka jenis *collie* juga terkenal dengan kepekaan dan kesedarannya terhadap emosi pada orang; ia mungkin memerlukan pengendalian lebih lemah lembut berbanding dengan jenis anjing lain.

### Perangai jenis pekerja
Anggota pekerja baka *collie*, seperti *collie* sempadan, ialah anjing bertenaga dan tangkas dengan stamina hebat. Apabila dalam keadaan cergas untuk kerja, ia mampu berlari sepanjang hari tanpa kepenatan, walaupun di atas tanah sangat kasar atau curam. *Collie* pekerja mempamerkan kecerdasan mendalam untuk pekerjaan yang dilakukan dan secara naluri bermotivasi tinggi. Ia kerap sangat setia. Anjing jenis *collie* atau terbitan menduduki empat daripada enam belas kedudukan pertama dalam *[[The Intelligence of Dogs]]* karya Stanley Coren, dengan *collie* sempadan sebagai yang pertama. Ciri-ciri ini pada umumnya menjadikan strain pekerja sesuai untuk ketangkasan; sebagai tambahan kepada kerja penggembalaan, ia sangat sesuai untuk sukan aktif seperti ujian anjing gembala, *[[flyball]]*, *[[disc dog]]*, dan ketangkasan anjing. Strain pekerja mempunyai naluri penggembalaan kuat dan sesetengah individu dapat tekun sehingga ke tahap obsesif. *Collie* dapat bertanding dalam acara penggembalaan. *Collie* sempadan digunakan sebagai anjing pencarian dalam penyelamatan di gunung di Britain. Ia khususnya berguna untuk mencari di kawasan besar lereng bukit dan runtuhan salji. H. MacInnes percaya bahawa anjing berlapis bulu gelap kurang terdedah kepada buta salji.

### Perangai jenis pertunjukan dan peliharaan
Jenis *collie* tertentu (contohnya ''collie'' kasar, ''collie'' licin, anjing gembala Shetland, dan sesetengah strain *collie* sempadan dan baka lain) telah dibiakbakakan selama bergenerasi sebagai haiwan peliharaan dan untuk sukan penunjukan pengakuran, bukan sebagai anjing gembala. Semua baka anjing *collie* telah terbukti sangat boleh latih, lemah lembut, setia, cerdas, dan sangat sesuai sebagai haiwan peliharaan. Kelembutan dan pengabdiannya juga menjadikannya cukup serasi dengan kanak-kanak. Ia kerap lebih sesuai sebagai anjing pengawas daripada sebagai anjing pengawal, walaupun keperibadian individu anjing ini berbeza-beza.

Perangai baka-baka ini telah ditonjolkan dalam kesusasteraan, filem, dan rancangan televisyen popular. Novel-novel karya Albert Payson Terhune, yang sangat popular di Amerika Syarikat pada tahun 1920-an dan tahun 1930-an, meraikan perangai dan pendampingan *collie*-*collie* AKC awal milik beliau. Yang lebih masyhur, perangai dan kecerdasan *collie* kasar dibesar-besarkan sehingga tahap mitos dalam watak Lassie, yang telah menjadi subjek bagi banyak filem, buku, dan rancangan televisyen dari tahun 1938 hingga sekarang.

Watak Lassie ditampilkan dalam sebuah buku berjudul *Lassie Come Home* karya Eric P. Knight. *Collie* milik Knight, "Tootsie", ialah ilham untuk buku itu, yang merupakan koleksi cerita berdasarkannya dan legenda *collie* lain yang dikumpulkan oleh beliay daripada perbualan dengan rakan dan jiran. Salah sebuah kisah sedemikian berkemungkinan besar merupakan kisah "Silverton Bobbie" yang didokumenkan, iaitu *collie* Oregon yang menyeberangi Amerika Syarikat untuk kembali kepada pemiliknya. Walaupun anjing-anjing yang memainkan watak Lassie di skrin adalah daripada susur galur AKC, Tootsie sebenar tidak kelihatan seperti anjing-anjing tersebut, walaupun ia berasal daripada pembiak baka *collie*.

## Kesihatan
Sesetengah baka *collie* (terutamanya *collie* kasar, *collie* licin, dan anjing gembala Australia) terjejas akibat kecacatan genetik, suatu mutasi dalam gen MDR1, yang dahulunya dikenali sebagai "kepekataan ivermektin", tetapi kini diketahui menyebabkan penurunan toleransi terhadap pelbagai ubat veterinar berlainan. Hampir-hampir 70% daripada jumlah *collie* terjejas, lalu menjadikannya sangat peka terhadap sesetengah ubat, seperti ivermektin, serta terhadap sesetengah antibiotik, opioid termasuk loperamide, dan steroid – berjumlah lebih daripada 100 ubat. Status MDR1 bagi anjing individu dapat semudahnya diuji. Sebagai tambahan, sistem fungsi usus bagi baka ini juga adalah sangat rapuh dan, berbanding dengan anjing sederhana dan besar serupa, ia mudah menerima rangsangan makanan, yang membawa kepada pemuntahan dan keabnormalan perkumuhan atau penyakit gastrousus. Oleh itu, para pembiak baka perlu memastikan kebersihan ketat untuk anjing untuk memakan bahan-bahan segar dan pemakanan kaya. Verband für das Deutsche Hundewesen menggalakkan kelab-kelab baka untuk menguji semua ternakan pembiakbakaan dan mengelakkan pembiakbakaan daripada anjing terjejas.

*Collie* mungkin mempunyai penyakit genetik, yang bernama neutropenia berkitar anjing, atau sindrom *collie* kelabu. Ini ialah gangguan sel dasar. Anak anjing dengan gangguan ini agak kerap disalah anggap sebagai anjing *merle* biru sihat, walaupun warnanya ialah kelabu perak. Anak anjing terjejas jarang hidup melebihi usia 6 bulan. Anak anjing terjejas apabila kedua-dua bapa dan ibu merupakan pembawa bagi gangguan ini.

Dermatomiositis keluarga anjing ialah keadaan idiopati terwaris yang menjejaskan kulit dan otot dan, dalam kes jarang, pembuluh darah. Keadaan ini menyebabkan dermatitis di seluruh tubuh dan seterusnya miositis yang, dalam kes parah, membawa kepada megaesofagus. *Collie* bersama-sama dengan anjing gembala Beauce dan anjing gembala Shetland diketahui mempunyai kecenderungan terhadap keadaan ini, namun keadaan ini telah diperihalkan pada baka-baka lain.

Anomali mata ''collie'' ialah keadaan resesif autosom yang disebabkan oleh suatu mutasi pada gen NHEJ1 yang menjejaskan *collie* dan baka berkaitan.

## Jenis dan baka ''collie''
Anjing gembala jenis *collie* telah lama tersebar meluas di Britain dan ini dapat dianggap sebagai baka tempatan yang daripadanya sebilangan baka tempatan, jenis, dan baka formal lain telah diterbitkan, baik di Britain mahupun di tempat lain. Banyak anjing ini merupakan anjing gembala pekerja, tetapi sesetengah anjing telah dibiakbakakan untuk penunjukan pengakuran dan sebagai haiwan peliharaan, yang kadang-kadang kehilangan naluri kerjanya semasa pemilihan untuk penampilan atau untuk perangai lebih tenang.

Jenis gembala cenderung untuk berbeza-beza dari segi penampilan berbanding dengan jenis pengakuran dan peliharaan, kerana dibiakbakakan terutamanya untuk keupayaan kerjanya dan penampilan adalah kurang penting.

Anjing daripada jenis atau keleluhuran *collie* termasuk:
; *[[Blue lacy]]*
: Kelabu atau merah di seluruh tubuh, bulu pendek, telinga terkelepai. Diterbitkan sebahagiannya daripada anjing gembala Inggeris, dengan baka bukan *collie* lain.

; ''Collie'' berjanggut
: Kini sebahagian besarnya baka peliharaan dan pertunjukan, tetapi masih daripada jenis *collie*, dan sesetengah digunakan sebagai anjing pekerja. *Beardie* mempunyai lapis bulu luar rata, kasar, kuat, dan berjumbai serta lapis bulu bawah lembut dan gebu. Lapis bulunya labuh secara semula jadi ke mana-mana sisi tanpa memerlukan pembelahan. Bulu panjang pada pipi, pada bibir bawah, dan di bawah dagu membentuk janggut yang kerananya ia terkenal.
: Semua *collie* berjanggut lahir berwarna hitam, biru, perang, atau perang kekuning-kuningan, dengan tanda-tanda putih atau tanpa tanda-tanda putih. Sesetengah membawa gen pemudaran, dan apabila matang, lapis bulu mencerah, lalu menggelap lagi sedikit selepas usia satu tahun. Anak anjing yang lahir berwarna hitam mungkin menjadi sebarang cahaya warna kelabu daripada hitam kepada batu loh kepada perak. Anjing yang lahir berwarna perang mencerah daripada coklat kepada warna pasir, dan anjing biru dan anjing perang kekuning-kuningan menunjukkan cahaya warna daripada gelap kepada cerah. Anjing tanpa gen pemudaran kekal dengan warna semasa kelahiran. Putih hanya hadir sebagai takik pada muka, pada kepala, di hujung ekor, pada dada, pada tungkai, pada kaki, dan di sekeliling leher. Tanda-tanda sawo matang kadang-kadang muncul pada kening, di dalam telinga, pada pipi, di bawah pangkal ekor, dan pada tungkai yang mempunyai bahagian putih yang bergabung dengan warna utama.
; ''Collie'' Scotland
: *Collie* Scotland terpisah kepada dua keragaman atau baka: ''collie'' kasar dan ''collie'' licin. Sebaliknya jenis berbeza daripada *collie* lain dengan muka sempit panjang, tinggi, lapis bulu lebat, dan telinga separa tegak. Masih digunakan untuk penggembalaan dan juga untuk penunjukan. Dikembangkan di tanah tinggi Scotland, maka memerlukan lapis bulu lebat. Terdapat empat warna beriktiraf: Sabel, triwarna, *merle* biru, dan putih berkepala warna. Warna tidak beriktiraf: Dwihitam, *merle* sabel, harlekuin, *merle* merah, triwarna merah, dan hitam dan sawo matang. Kedua-dua *collie* kasar dan *collie* licin berlapis bulu ganda dengan *collie* licin yang mempunyai lapis bulu luar lebih pendek atau "licin". Terdapat tiga jenis lapis bulu berlainan bagi *collie* kasar: Brandwyn (lapis bulu gebu), Parader (lapis bulu panjang rata), dan jenis pekerja (lapis bulu sederhana panjang).

; ''Collie'' sempadan
: Baka paling terkenal untuk penggembalaan biri-biri di seluruh dunia. Pada asalnya dikembangkan di Scotland dan si England Utara. Tidak selalu sesuai untuk penggembalaan lembu. Telinga separa tegak atau terkelepai, bulu sutera atau agak panjang, tetapi pendek pada muka dan tungkai; merah, hitam, hitam dan sawo matang, atau *merle*, kesemuanya biasanya berwarna putih di atas bahu, secara alternatif kebanyakannya putih dengan tompok-tompok berwarna pada kepala. Lapis bulu sama ada panjang atau pendek.
; Anjing gembala Australia
: Mendapat namanya daripada biri-biri yang diimport dari Australia pada abad ke-19, tetapi asli di Amerika Syarikat Barat. Digunakan sebagai penggiring dan penjaga biri-biri dan lembu. Keleluhuran hampir pasti termasuk jenis *collie* British dan anjing gembala Basque dan Sepanyol. Lapis bulu berjumbai sederhana panjang dengan setiap warna termasuk *merle*, telinga separuh mencucuk, ekor kontot, dan (sangat penting) mata berlainan warna, heterokromia sangat lazim.
; Anjing gembala Cumberland
: Baka pupus yang serupa dengan *collie* sempadan dan mungkin terserap ke dalam baka itu. Leluhur kepada anjing gembala Australia. Telinga tegak atau separa tegak, bulu padat, hitam dengan putih hanya pada muka dan dada.
; Anjing gembala Inggeris
: Dikembangkan di Amerika Syarikat daripada ternakan jenis *collie* ladang yang pada asalnya dari Britain. Telinga terkelepai, bulu tebal, merah, hitam, atau hitam dan sawo matang, dengan putih di atas bahu. Tidak patut dikelirukan dengan anjing gembala lama Inggeris yang sangat berbeza.
; Anjing gembala katik Amerika
: Dikembangkan di Amerika Syarikat sebagai versi katik bagi anjing gembala Australia.
; Anjing gembala lama Inggeris
: Berasal daripada "*Shags*", anjing gembala berbulu, yang sendiri berasal daripada "*Beards*", leluhur kepada *collie* berjanggut. Anjing moden lebih besar daripada kebanyakan *collie*, tiada ekor, telinga terkelepai, bulu sutera panjang (termasuk pada muka), biasanya kelabu dan putih. Tidak patut dikelirukan dengan anjing gembala Inggeris.
; Anjing gembala McNab
: Dikembangkan di Amerika Syarikat daripada *collie* Scotland dan anjing yang diimport oleh gembala Basque. Berbeza-beza dari segi saiz, telinga tegak atau separa tegak, bulu pendek hingga sederhana, hitam atau merah dengan sedikit putih pada muka, dada, dan/atau kaki.
; Anjing gembala Shetland
: Baka pertunjukan dan peliharaan kecil yang dikembangkan di England sebahagiannya daripada anjing gembala yang berasal dari Shetland. Anjing asli Shetland bukan *collie*, sebaliknya anjing gembala pekerja daripada jenis spits, yang serupa dengan anjing gembala Iceland. Walau bagaimanapun, dalam perkembangan baka anjing gembala Shetland moden, anjing jenis spits ini banyak bercampur dengan ''collie'' kasar dan baka mainan dan kini berpenampilan serupa dengan *collie* kasar katik. Telinga sangat kecil, hampir tegak, bulu sutera panjang pada tubuh, paling lazim sabel atau *merle*, dengan putih di atas bahu.

; Anjing gembala Wales
: Anjing gembala baka tempatan dari Wales. Telinga tegak atau separa tegak, bulu pendek atau sutera, merah, hitam, hitam dan sawo matang, atau *merle*, kesemuanya biasanya berwarna putih di atas bahu.
; *[[Huntaway]]*
: Dikembangkan di New Zealand daripada campuran baka, barang kali termasuk sesetengah *collie*, tetapi bukan daripada jenis *collie*. Lebih besar dan berbinaan lebih berat daripada kebanyakan *collie*, telinga terkelepai, paling lazim hitam dan sawo matang dengan sedikit putih.
; ''Kelpie'' Australia
: Dikembangkan di Australia daripada *collie* yang pada asalnya dibawa dari Scotland dan England utara. Telinga tegak, berbulu pendek, biasanya hitam, hitam dan sawo matang, atau merah dan sawo matang, dengan putih yang terbatas pada dada dan jari kaki.
; Anjing ketua New Zealand
: Juga dipanggil *anjing mata New Zealand*. Dikembangkan di New Zealand daripada warisan *collie* sempadan dan digunakan untuk membawa biri-biri ke arah gembala, terutamanya dengan sentuhan mata kuat dan tanpa salakan.
; ''Koolie'' Jerman
: Juga dipanggil *[[koolie]]*, atau *collie* Jerman. Dikembangkan di Australia, barang kali daripada *collie* British, tetapi mungkin telah menyertakan anjing dari Jerman dan Sepanyol. Telinga tegak, bulu pendek, hitam, merah, hitam dan sawo matang, atau *merle*, kerap dengan sedikit putih pada leher atau di atas bahu. (Catatan: nama "*collie* Jerman" juga terpakai untuk silangan antara anjing gembala Jerman dengan ''collie'' sempadan.)
; *[[Lurcher]]*
: Bukan baka berasas, tetapi sebaliknya silangan *collie* (atau anjing gembala lain atau terier) dengan grehaun atau anjing pemburu penglihatan lain. Dibiakbakakan secara tradisional untuk pemburuan haram, dengan kelajuan anjing pemburu penglihatan tetapi lebih patuh dan kurang mencolok. Berbeza-beza dari segi penampilan, tetapi dengan binaan grehaun: Telinga terkelepai, tinggi, langsing, dengan kepala kecil, dada dalam, dan "usus hering"; lapis bulu licin, sutera, atau kasar, kerap *brindle*.
; Anjing Smithfield
: Pada asalnya jenis British, kini pupus, digunakan untuk penggiringan lembu di tenggara England, terutamanya Pasar Smithfield di London. *Collie* besar dan kuat, dengan bulu putih atau hitam dan putih, dan telinga terkelepai. Kadang-kadang, nama ini digunakan untuk anjing moden daripada jenis agak serupa di Australia. Nama "Smithfield" digunakan untuk memerihalkan anjing ladang berjumbai Tasmania daripada jenis *collie* berjanggut; dan juga terpakai untuk anjing lembu berekor kontot Australia dan mungkin telah menyumbang kepada ''koolie'' Australia.

## ''Collie'' masyhur
* Blanco, haiwan peliharaan milik Lyndon Johnson.
* Kep, haiwan peliharaan milik Beatrix Potter. Ia digambarkan dalam buku *[[The Tale of Jemima Puddle-Duck]]*.
* Lad, haiwan peliharaan milik Albert Payson Terhune. Ia dibabadkan melalui beberapa cerpen, yang paling terkenal dalam koleksi *[[Lad, A Dog]]*.
* Pickles, terkenal kerana peranannya dalam pencarian Trofi Jules Rimet yang dicuri pada Mac 1966, empat bulan sebelum Piala Dunia FIFA 1966 bermula di England.
* Pal, yang memainkan watak Lassie (lihat di bawah).
* Peter, dianugerahi Pingat Dickin kerana keberanian ketara atau pengabdian kepada tugas semasa berkhidmat dalam konflik ketenteraan.
* Reveille, seekor *collie* kasar, maskot rasmi Universiti Texas A&M.
* Rob, dianugerahi Pingat Dickin kerana keberanian ketara atau pengabdian kepada tugas semasa berkhidmat dalam konflik ketenteraan.
* Seamus, haiwan peliharaan milik wakil Humble Pie, Steve Marriott. Lolongan Seamus dirakam oleh Pink Floyd dan lagu terhasil, "Seamus" dikeluarkan dalam album mereka, *[[Meddle (album)|Meddle]]* (1971).
* Sheila, dianugerahi Pingat Dickin kerana keberanian ketara atau pengabdian kepada tugas semasa berkhidmat dalam konflik ketenteraan.
* Shep, anjing Blue Peter.
* Silverton Bobbie, the Wonder Dog yang, pada tahun 1923, mengharungi 2,800 batu dari Indiana untuk pulang ke rumah di Silverton, Oregon.
* Dua ekor *collie* putih masyhur yang dimiliki oleh Presiden Amerika Syarikat dan Puan Calvin Coolidge. Sebuah lukisan minyak besar tergantung di Rumah Putih Wanita Pertama Puan Coolidge dan salah seekor *collie* putih mereka.

## ''Collie'' dalam cereka
* Lassie ialah watak ''collie'' kasar cereka yang diwujudkan oleh Eric Knight yang pada asalnya ditampilkan dalam cerpen yang diperluaskan kepada panjang novel yang dipanggil *[[Lassie Come-Home]]*. Watak itu kemudiannya membintangi banyak filem MGM, sebuah siri televisyen klasik yang lama ditayangkan, dan pelbagai *remake*/*spinoff*/*revival*.
* Bessy, sebuah siri komik Belgium yang berlangsung lama yang juga sangat berjaya dalam terjemahan bahasa Perancis, bahasa Jerman, dan bahasa Sweden. Komik ini juga menampilkan seekor *collie*, jelas-jelas berdasarkan Lassie, tetapi di latar Wild West.
* Fly dan Rex, anjing gembala dalam filem, *[[Babe (filem)|Babe]]*.
* The Dog, *collie* sempadan dalam lerang komik *[[Footrot Flats]]*.
* Colleen, seekor *collie* kasar betina dalam *[[Road Rovers]]*.
* Nana, seekor *collie* sempadan betina dalam *[[Snow Dogs (filem)|Snow Dogs]]*.
* Shadow, *collie* daripada buku *Shadow the Sheepdog* karya Enid Blyton. Jenis *collie* tidak dikenal pasti dalam teks, tetapi ilustrasi dalam salah satu edisi awal kelihatan samar-samar seperti *collie* sempadan.
* Fly, anjing gembala yang ditampilkan dalam trilogi  untuk kanak-kanak "Fells" karya Arthur Waterhouse, *Raiders of the Fells* (1948), *Rogues of the Fells* (1951), dan *Fly of the Fells* (1957). Jenis *collie* tidak disebut, tetapi ilustrasi kelihatan seperti *collie* kasar.
* Anjing eponim daripada filem *[[Bingo (filem 1991)|Bingo]]*.
* Flo, seekor *collie* dalam *[[All Dogs Go to Heaven]]*.
* Murray, *collie* jantan daripada siri televisyen *[[Mad About You]]*.
* Seekor *collie* dalam *[[White Fang]]* karya Jack London ialah pasangan kepada anjing serigala White Fang.
* Courageous Collie Carlo, seekor *collie* kasar daripada *[[Martha Speaks (siri televisyen)|Martha Speaks]]*.
* Khyi Yang Po, seekor *collie* berjanggut dalam The Shaggy Dog*.
* Scouty, seekor *collie* sempadan biru dalam *Strawberry Shortcake's Berry Bitty Adventures*.
* Shep, seekor *collie* kasar jantan dalam *Horseland*.
* Winona, seekor *collie* daripada *My Little Pony: Friendship Is Magic*.
* Mackenzie, seekor *collie* sempadan dalam *Bluey*.
* Surfer, seekor *collie* kasar, dalam *Bluey*.
* Roger, seekor *collie* sempadan dalam *Cats & Dogs 3: Paws Unite!*.
* Ralphie, seekor *collie* berjanggut dalam *Hotel for Dogs*.
* [[Messi (anjing)|Messi]], seekor *collie* sempadan, memainkan watak anjing khidmat Snoop dalam filem tahun 2023 arahan Justine Triet *Anatomy of a Fall''.

## Lihat juga
* Senarai baka anjing

## Catatan

## Rujukan

## Pautan luar
*